/* COM/2011/0797 galīgā redakcija - 2011/0376 (NLE) */ Priekšlikums PADOMES REGULA par zvejas iespēju iedalīšanu saskaņā ar protokolu, kas pievienots Partnerattiecību nolīgumam zivsaimniecības nozarē starp Eiropas Savienību un Mozambikas Republiku





PASKAIDROJUMA RAKSTS Pamatojoties uz attiecīgo Padomes pilnvarojumu[1], Komisija Eiropas Savienības vārdā risināja sarunas ar Mozambikas Republiku, lai atjaunotu protokolu, kas pievienots Partnerattiecību nolīgumam zivsaimniecības nozarē starp Eiropas Savienību un Mozambikas Republiku. Šo sarunu rezultātā 2011. gada 2. jūnijā tika parafēts jauns protokols. Protokols aptver trīs gadu laikposmu, kurš sākas no dienas, kad pieņemts attiecīgais Padomes lēmums par protokola provizorisku piemērošanu, un pēc pašreizējā protokola termiņa beigām 2011. gada 31. decembrī. Šī procedūra attiecībā uz zvejas iespēju iedalīšanu dalībvalstīm saskaņā ar šo protokolu ir uzsākta vienlaikus ar procedūrām, kas attiecas uz Padomes lēmumu par jaunā protokola noslēgšanu ar Eiropas Parlamenta piekrišanu un Padomes lēmumu par minētā protokola parakstīšanu un provizorisku piemērošanu. Jaunajā protokolā Savienības kuģu īpašniekiem paredzētas zvejas iespējas Mozambikas zvejas zonā 43 kuģiem, kuri zvejo ar riņķvadiem, un 32 kuģiem zvejai ar āķu jedām. Saskaņā ar Līgumu ir jānosaka zvejas iespēju sadalījums dalībvalstīm. Komisija tiek lūgta pieņemt šo priekšlikumu un nodot to Padomei. 2011/0376 (NLE) Priekšlikums PADOMES REGULA par zvejas iespēju iedalīšanu saskaņā ar protokolu, kas pievienots Partnerattiecību nolīgumam zivsaimniecības nozarē starp Eiropas Savienību un Mozambikas Republiku EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 43. panta 3. punktu, ņemot vērā Komisijas priekšlikumu[2], tā kā: 1. Jauns protokols, kas pievienots Partnerattiecību nolīgumam zivsaimniecības nozarē starp Eiropas Savienību un Mozambikas Republiku, tika parafēts 2011. gada 2. jūnijā, un tajā noteiktas Savienības kuģu zvejas iespējas ūdeņos, kas attiecībā uz zveju ir Mozambikas suverenitātē vai jurisdikcijā. 2. Padome […] pieņēma Lēmumu XXX/2010/ES[3] par jaunā protokola parakstīšanu un provizorisku piemērošanu. 3. Būtu jānosaka metode zvejas iespēju iedalīšanai dalībvalstīm protokola darbības laikā. 4. Saskaņā ar 10. panta 1. punktu 2008. gada 29. septembra Regulā (EK) Nr. 1006/2008 par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem[4] Komisija informē attiecīgās dalībvalstis, ja konstatē, ka pilnībā nav izmantotas zvejas iespējas, kas Savienībai iedalītas atbilstoši partnerattiecību nolīgumam zivsaimniecības nozarē. Atbildes nesniegšanu termiņā, ko nosaka Padome, uzskata par apstiprinājumu tam, ka attiecīgās dalībvalsts kuģi norādītajā laikposmā pilnībā neizmanto tiem pieejamās zvejas iespējas. Ir jānosaka šāds termiņš. 5. Pašreiz spēkā esošā partnerattiecību nolīgumam pievienotā protokola termiņš ir 2011. gada 31. decembris, tāpēc šī regula būtu jāpiemēro no 2012. gada 1. janvāra, IR PIEŅĒMUSI ŠO REGULU. 1. pants 6. Zvejas iespējas, kas izklāstītas protokolā, kurš pievienots Partnerattiecību nolīgumam zivsaimniecības nozarē starp Eiropas Savienību un Mozambikas Republiku (turpmāk „protokols”), dalībvalstīm sadalītas šādi: a) tunzivju seineri Spānija | 22 kuģi | Francija | 20 kuģi | Itālija | 1 kuģis | Kopā | 43 kuģi | b) kuģi zvejai ar dreifējošām āķu jedām Spānija | 16 kuģi | Francija | 8 kuģi | Portugāle | 7 kuģi | Apvienotā Karaliste | 1 kuģis | Kopā | 32 kuģi | 7. Regulu (EK) Nr. 1006/2008 piemēro, neskarot zivsaimniecības partnerattiecību nolīguma un protokola noteikumus. 8. Ja ar 1. punktā minēto dalībvalstu iesniegtajiem zvejas atļauju pieprasījumiem protokolā paredzētās zvejas iespējas netiek apgūtas pilnībā, Komisija var izskatīt jebkuras citas dalībvalsts iesniegtus atļaujas pieprasījumus saskaņā ar Regulas (EK) Nr. 1006/2008 10. pantu. 9. Termiņš, līdz kuram dalībvalstīm ir jāapstiprina, ka tās pilnībā neizmanto saskaņā ar nolīgumu iedalītās zvejas iespējas, kā minēts Regulas (EK) Nr. 1006/2008 10. panta 1. punktā, ir 10 darbdienu laikā no dienas, kurā Komisija informē dalībvalstis, ka zvejas iespējas nav pilnībā izmantotas. . 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī . To piemēro no 2012. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] Padomes 2011. gada xx. xxx Lēmums Nr. xxx/2011 – Ref SEC(2010) Nr. 1593 galīgā redakcija. [2] OV C […], […], [...]. lpp. [3] OV L….. [4] OV L 286, 29.10.2008., 33. lpp.